Ο πρόεδρος του Κογκρέσου Τοπικών και Περιφερειακών Αρχών του ΣτΕ κ. Marc Cools συνάντησε την Παρασκευή 26 Ιανουαρίου 2024 τον νεοεκλεγέντα Πρόεδρο της Κοινοβουλευτικής Συνέλευσης του ΣτΕ κ. Θεόδωρο Ρουσόπουλο.

«Έχω την πεποίθηση ότι η μακροχρόνια σχέση συνεργασίας και η στενή συνέργεια μεταξύ των δύο Συλλογικών Οργάνων θα συνεχιστεί και θα ενδυναμωθεί περεταίρω υπό την προεδρία σας, η οποία έρχεται σε ένα χρονικό σημείο κρίσιμων προκλήσεων για τις ευρωπαϊκές δημοκρατίες» δήλωσε ο Πρόεδρος Cools συγχαίροντας τον Πρόεδρο Ρουσόπουλο για την εκλογή του.

Οι δύο πρόεδροι συζήτησαν για τις προτεραιότητες της συνεργασίας των δύο σωμάτων και δη για την σύνοδο των δυνάμεων τους προς αντιμετώπιση των απειλών απέναντι στη δημοκρατία, τα ανθρώπινα δικαιώματα και το κράτος δικαίου στην Ευρώπη καθώς και προς υποστήριξη της Ουκρανίας.

«Σήμερα, όσο ποτέ άλλοτε η συνεργασία μας είναι απαραίτητη για την εφαρμογή των αποφάσεων που έχουν ληφθεί στο πλαίσιο της 4ης Συνόδου Κορυφής των Κρατών Μελών του Συμβουλίου της Ευρώπης στο Ρέικιαβικ, οι οποίες ανέδειξαν την ανανεωμένη δέσμευση των μελών του οργανισμού στις βασικές του αρχές, καθώς και την αναγνώριση του ρόλου των δημοκρατικά εκλεγμένων εκπροσώπων, όλων των επιπέδων διακυβέρνησης, στη διατήρηση αυτών των αρχών και στην ανάσχεση της δημοκρατικής οπισθοχώρησης», υπογράμμισε ο Πρόεδρος του Κογκρέσου, ευχόμενος στον κ. Ρουσόπουλο κάθε επιτυχία στην θητεία του.